Azetonaemie - eine Krankheit, die man "riechen" kann | Informatie voor professionals in voedsel en groen
Record nr. 837476
Azetonaemie - eine Krankheit, die man "riechen" kann
diervoedering / rundvee / samenstelling / spijsverteringsziekten / voer / ketonemie / ketonurie / ketose / diergeneeskunde
Ziektebeeld van slepende melkziekte (Bovine ketosis) of acetonemie met adviezen voor de voedersamenstelling in verband hiermee Basta, Zindzi, ons voetspore is in Afrika! | Maroela Media
Dr. Dirk Hermann, bestuurshoof van Solidariteit. Argieffoto.
Hermann, bestuurshoof van Solidariteit, het hierdie brief geskryf aan Zindzi Mandela na aanleiding van haar uitsprake op Twitter:
So, ons is soos ongenooide gaste wat weier om te loop. Gronddiewe, noem jy ons. Volgens jou het ons mos nie met grond hier aangekom nie. Ons is glo “thieving rapist descendants of Van Riebeck (sic)”.
Mag ek onmiddellik sê jou twiets is walglik, verdelend en ’n vorm van haatspraak wat geweld teen minderhede kan aanblaas. Ons mag dit nie net daar laat en dit normaliseer nie. Volgens die Verenigde Nasies is vertikale haatspraak, dit wil sê deur mense met gesag, net soveel meer onaanvaarbaar en gevaarlik. Jy dra simboliese, morele en politieke gesag.
Die emosioneel belaaide, histories skewe meesterverhaal het al so neerslag gevind dat dit moeilik raak om dit te weerlê sonder om as rassis en apartheidsontkenner gebrandmerk te word. Hoe meer dit herhaal word, hoe meer word dit ’n waarheid totdat ons in ’n postwaarheidwêreld leef.
Ek het ŉ ander storie, en ek stel graag my 11 geslagte hier aan die suidpunt van Afrika aan jou bekend.
Ontmoet vir Hans (1636-1671), getroud met Tryn. Hy was my eerste voorvader hier en het in 1657 voet aan wal gesit. Hy was werkloos ná die Dertigjarige Oorlog en word toe soldaat vir die Verenigde Oos-Indiese Kompanjie. Hans was een van die eerste Vryburgers. Van Riebeeck was ’n amptenaar wat die Kaap ná 10 jaar verlaat het, maar die Vryburgers soos Hans het hul gesig na Afrika en hul rug op Europa gedraai. Die Vryburgers was die werklike geboorte van Afrikaners. Hulle het in daardie stadium Afrika gekies – nie as gaste nie, maar om op hierdie grond te bly. Hans is deur ’n leeu doodgebyt.
Ontmoet Hans se seun, Nicolaas (1666-1713), getroud met Maria. In dié tyd het die Franse Hugenote in Suid-Afrika aangekom. Ook Duitsers en ander, selfs van die inheemse bevolking, was deel van die Afrikaner-mengsel. Afrikaners het nie as Afrikaners hier aangekom nie. Ons het nie grond hier aangebring nie; ons het op hierdie grond Afrikaners geword.
Ontmoet vir Hendrik en Maria (1709 – sterfdatum onbekend). Teen hierdie tyd het ’n sterk Afrikaner-identiteit begin ontwikkel. Hy was deel van die leierskap van die Barbier-opstand teen die regering van die dag. Afrikaners wou weg van die Nederlandse heersers. Later het ons ons taal en mense na Afrika genoem, want ons is van en uit Afrika.
Ontmoet vir Marthinus David (1735 – sterfdatum onbekend), getroud met Adriana. Die trekboere het al verder begin wegtrek. Dit het die klimaat vir die Groot Trek geskep.
Ontmoet vir Marthinus Nicolaas (1780 – sterfdatum onbekend), getroud met Anna. Moord, diefstal en plundering aan die Oosgrens was ondraaglik. Daar was ’n drang na vryheid onder ’n selfstandige regering. Dit was die begin van die Groot Trek.
Dit was ook die tyd van die Mfecane. Honderde duisende mense is deur veral Shaka se magte doodgemaak en massas meer moes vlug. Die veroweraars het nie met grond rondgetrek nie, maar het met uiters wrede metodes grond verower. Dit is die deel van die geskiedenis waaroor daar geswyg word. Daar was ’n reuse-emigrasie en reusestryd vir grond. Afrikaners was deel daarvan.
Dit was ook die tyd toe Piet Retief en sy manskappe wreed deur Dingaan vermoor is, en dit nadat daar oor grond onderhandel is. Die bewys was ’n traktaat. Dit was ook die tyd van die grootste kindermoord in Suid-Afrika by Bloukrans- en Boesmansrivier. In een nag is 185 Afrikanerkindertjies wreed doodgemaak. Soos Europa, en die res van die wêreld, het Afrika ook ’n donker kant in die geskiedenis wat nie gekonfronteer word nie.
Dit was die tyd van slag van Bloedrivier en Dingaan se mag wat verbreek is. Britse beheer van die Kaap sedert 1806 was die begin van ’n eeu van vernedering van Afrikaners. Die Engelse het Afrikaners met minagting behandel. Hulle het ons as onbeskaaf geag – ’n siening oor Afrikaners wat later konsentrasiekampe “geregverdig” het.
Ontmoet vir Willem Adriaan (1824-1890), getroud met Tienie. Die Engelse het Natal weer besit en die Afrikaners wou vry wees. Hulle trek weer en vestig twee klein en arm republieke, die Zuid-Afrikaansche Republiek (oftewel die Transvaal) en die Oranje-Vrystaat.
Ontmoet vir Marthinus Nicolaas (1856-1942), getroud met Hester. In hierdie tyd annekseer die Engelse die Transvaal en die Eerste Vryheidsoorlog breek uit. Marthinus neem deel aan die Slag van Majuba. Die Afrikaners word die eerste Afrika-stam wat die koloniale moondheid in ’n oorlog oorwin. Die koningin van Engeland is verneder. Die Engelse wou steeds die goud hê en ’n tweede oorlog breek uit. Die Boere veg ’n dapper stryd, maar die Engelse gooi ons vroue en kinders in konsentrasiekampe waar 33 000 dood is. Hul plase is ook afgebrand. Marthinus Nicolaas is as banneling weggestuur. Hester is dood in ’n kamp. Haar dogter, Christina, my pa se ma, oorleef die kamp. Koningin Victoria het haar vernedering gewreek.
Marthinus was ook deel van die opstaan ná die oorlog. Die Afrikaners het gekies om self verantwoordelikheid te neem en het deur selfdoen hul vernedering gewreek. Marthinus was deel van die rebellie tydens die Eerste Wêreldoorlog, en deel van die merkwaardige Helpmekaarbeweging daarna. Alles het gekom uit die gemeenskap, los van die staat.
Ontmoet vir Jacobus Johannes, getroud met Christina (1900-1970). Christina het die Irene-konsentrasiekamp oorleef. Hulle het die volle impak van die 1930-depressie en die armblankevraagstuk beleef. Een derde van Afrikaners was werkloos en nog ’n derde was behoeftig, met al die maatskaplike uitdagings wat daarmee saamgegaan het. Dit was weer ’n krisis en weer ’n merkwaardige tyd van opstaan deur die Reddingsdaadbond, Federale Volksbeleggings en verskeie kultuurorganisasies.
Ontmoet Marthinus Nicolaas (1936 – ) en Moira. Dit is my ma en pa. Hulle was beide kinders uit die tyd van blanke armoede. Pa het vertel van sy opgewondenheid toe hy sy eerste langbroek in die hoërskool gekry het. Sy hele lewe is egter ’n merkwaardige storie. Hy het bo sy omstandighede uitgestyg en deur harde werk besturende direkteur van Clover SA geword. Vir die eerste keer in ons geslagslyn is die kringloop van armoede en swaarkry verbreek.
My pa se geslag het daarin geslaag om Suid-Afrika te moderniseer. Hy vertel hoe sy oupa hom vertel het van die Boere-oorlog en die hartseer van sy vrou en sy seuntjie, Petrus, wat in die kamp dood is. Hy vertel hoe sy geslag besluit het dat Afrikaners nooit weer deur so ŉ trauma sal gaan nie. Hy vertel hoe koloniale owerhede uit Afrika gevlug het en hoe Afrikaners hier moes bly, want ons het Afrika geword. Hy vertel van oorlewingsangs.
So is ’n stelsel ontwikkel wat nie moreel of prakties volhoubaar of regverdigbaar was nie – ’n stelsel wat, ironies genoeg, die vernedering van Afrikaners op ander oorgedra het. Die apartheidstelsel het Afrikaners ook van die krag van die gemeenskap ontneem deurdat die staat die verantwoordelikheid van die gemeenskap begin oorneem het.
Ontmoet Dirk Johannes (1972 – ) en Elsha. Dit is ek en my vrou. Ons is die postapartheidgeslag. Ons geslag se verantwoordelikheid is om postapartheidantwoorde te soek vir ’n volgende geslag. Mense van my geslag oorweeg dit om die land te verlaat, maar baie gaan net hier bly. Ons wat hier bly, gaan bou, en ons geskiedenis leer ons van uithou en aanhou. Ons geslag gaan nie die geslag wees wat daardie geskiedenislyn verbreek nie. ’n Voorwaarde daarvoor is wedersydse erkenning en respek.
Ontmoet my dogters, Marisha, Minè, Elzaan en Hanri. Hulle moet jou en ander se tirades absorbeer. Ironies genoeg projekteer jy jou gevoel van vernedering op my kinders, en dit vanuit Denemarke en vanuit ’n hoogs betaalde ambassadeurspos. Woede soos joune word op hulle gerig en dit word geïnstitusionaliseer in rassewetgewing wat niks te doen het met wie hulle is en wat hulle doen nie; dit is gebaseer op hoe hulle lyk.
Hulle het egter ’n storie – dit is ŉ storie wat baie groter is as jou gebrekkige meesterverhaal.
Dat daar vergrype en vernedering in ons verhaal was, is waar, maar dat Afrikaners ’n ongelooflike storie van swaarkry, opstaan, saamwerk en uitreik het, is ook waar. Foute en ’n donker kant het ons wel en ons erken dit. Erkenning maak ons juis sterker, maar dit maak nie van ons gaste wat moet loop nie. Ons haal die goeie uit die verlede en bou eerder die toekoms daarop.
My dogters is die elfde geslag hier. Oor 11 geslagte heen het ons hiér ons beslag gekry. Ons identiteit is hier ontwikkel. Ons is nie ’n koloniale moondheid nie, maar ’n wit stam van Afrika.
Jy het die foute van Afrikaners geneem en dit geëskaleer tot ’n absolute boosheid. Jou storie het, soos almal sŉ, ook ’n donker kant waarmee jy jouself moet konfronteer, maar jy het dit verromantiseer tot slegs edele vryheidstryde.
Ek ken my familie se storie en alles daarvan is deel van my, foute en al.
Vandag is my voltydse werk om ’n nuwe, moderne helpmekaarbeweging te bou. Ons het ’n storie van opstaan uit die gemeenskap. Ons het ’n kragtige DNS. Tot jou frustrasie gaan ons hier bly, maar ons gaan nie stilbly nie. Gaste is ons nie, was ons nie, en gaan ons nie word nie. Ons het nie ŉ ander huis nie. Ons is hier om te bly, want dis ons plek.
Ek het ook my familiegeskiedenis en kan ook wys wat my voorgeslagte se bydrae wat waar SA vandag is… hardwerkende, goeie, sout-van-aande-mense. Kan Zinzi sê wanneer het háár voorgeslagte vanuit Noord-Afrika hier aangeland het, wie hulle was en wat hulle voor en na hul aankoms gedoen het? My voetspore lê diepgetrap in dié land, gemeng met baie bloed, sweet en trane waarvan my geskiedenis kan getuig. Wat kan sy getuig? So bly stil, Zinzi. Gaan werk aan al die haat in jou hart, anders gaan dit jou verteer en vernietig.
Lydia Weyer · 7 maande gelede
Pragtig gestel en sonder haat en verwyte… En in pragtige Afrikaans. Ek dink ons almal is so moeg vir haatspraak en opsweping en wil net he almal moet in harmonie saamlewe en Suid Afrikaners wees wat trots is op ons land waar ons gebore is. Het ook ‘n geskiedenisryke familieboom maar gaan nie nou daarop in nie… Baie dankie vir ‘n pragtige ware storie..
Kan iemand die storie vertaal in Engels en dit aan die mampara daar in Denemarke stuur? Dankie Dirk. Baie van ons het soortgelyke verhale en ons gaan ook hier bly, want dit is ook ons land.
Dr. Dirk Hermann, jy kan gerus hierdie brief van jou ook aan Cyril Ramaphosa stuur. Hy, spesifiek, is die een wat die vure stook en disinformasie betreffende grond versprei, al sou die wit mense dit van die swart mense afgevat het, tot so ‘n mate dat Zindzi dit nou as die groen lig ervaar het dat dit haar president se goedkeuring sal wegdra as sy ook die wit mense as gronddiewe in ‘n twiet uitkryt.
Maar Dr. Dirk, ons sit mos nou al vir der jare met die probleem van die geskiedenis van Jan van Riebeeck se tyd af. Dit is ondenkbaar dat nie ‘n politieke party (VF Plus) of julle, dis nou Solidariteit of Afriforum dit kon regkry om ‘n afspraak met die president van die land, of die betrokke minister kon bewerkstellig om die geskiedenis van die land vir eens en vir altyd “uit te klaar” nie. Is die bewyse dan nie daar nie?
Julle kan hulle net nie vasvat nie! Pak jou tas met al jou bewyse en sorteer die ding persoonlik nou vir eens en altyd uit. Die land ly onder die speletjies wat polities gespeel word, dankie vir jou brief, maar dade spreek harder as woorde!
MOENIE korrespondeer nie!
JULLE almal laat hang die werklikheid in die lug. Dr Dirk skryf nou ‘n brief, en daar gaan die diplomate op reageer, so wegskram, wegskram, die ANC regering bang vir sy ondersteuners se reaksie. En Dr Dirk, wanneer kry julle dit reg om man teenoor man met Cyril te gesels dat die res van die land met hul lewe kan aangaan!
Elsa du Toit · 7 maande gelede
Wat n mooi storie. Ek wonder of sy ooit weet of belangstel in haar of die SA-Geskiedenis??Stel mos net in nou se selektiewe geskiedenis belang! Sy is n “ambassadeur”, in watter opsig nogal? Geen voorbeeld vir n reeds sukkelende land en nasie!!
Elsa, die swartes moes destyds ook in skole leer van JvR, die groot trek, Bloedrivier, Piet Retief, oom Paul, die Boere oorlog, die rebellie, Afrikaner nasionalisme, ens, ens, ens. Dit was ook selektief. Hulle het toe geweier het om die geskiedenis klasse by te woon.
Puik artikel stuur dit asb. aan die President vir kennisname dat ons nie diewe en verkragters is nie en ook nie beplan om die land te verlaat nie..
Andreas, Ramaphosa en die ANC gee nie ‘n flenter om vir Oom Jan en die Afrikaner se geskiedenis nie.
Ongelukkig is daar miljoene Zindzis wat presies dieselfde voel. Hulle het geen simpatie met wittes en hul geskiedenis nie. Dinge gaan ook nie verander nie. Terloops, by my vorige werkplek weet swartmense nie eers van die Boere oorloë en die konsentrasie kampe nie. Hulle het geen empatie met die Afrikaners se vryheidstryd en swaarkry nie. Sterkte om dié boodskap oor te dra. Mense wat voor 1975 gebore is sal die laaste Afrikaner geskiedenis skryf voordat die ligte finaal afgeskakel word.
Jimmy, voor ons ligte finaal afgeskakel gaan word, kan ek jou wed ons s’n gaan nie die enigste wees nie. Die lewe het ‘n snaakse manier om maai wat jy saai en dit gaan terugkom na almal.
Jy kan jou naam met vrymoedigheid na “realis, realisme, realisties of realiteit” verander.
Dankie Herman, Dankie vir Agriforum, Solidariteit vir julle op staan teen die karakter en ook aan die VF plus
Snaaks die DA het nog nie ‘n woord gerep nie ?
Die DA wag eers vir haar verklaring voordat op die kassie gespring word. Moontlik is haar twitter gekaap deur politieke vyande.
Christo Schoeman · 7 maande gelede
Ons kan weer hoop en ‘n nasie bou met sulke waar woorde! Amen.
Stem saam Christo!
Terry · 7 maande gelede
Gee ons net een tuisland asb.
Ek stem saam Terry. Maar die kommentators hier sal die idee weer eens afskiet. Hulle verkies nou om die wapens op te neem.
Fantastiese skrywe Dirk. Afrikaners het BAIE om op trots te wees, ten spyte van foute wat ook gemaak is. Grootste is die Afrikaner se vermoe om in moeilik tye op te staan en weer te floreer. Beter dan as voorheen.
Carel · 7 maande gelede
Deon en Terry
Ek is nie bereid om in n tuisland te kripeer nie my plek is hier en hier sal ek vir dit baklei
Jy kan mos die tuisland opbou en floreer. Afrikaners is mos nie so sleg nie.
RC · 7 maande gelede
So mooi skrywe! Ek sommer hoendervleis gekry sover ek lees. Met gedagtes oor my familie hier in SA. Trane gepik! Baie dankie vir die stukkie. Ons sal bly! en veg!
chris t · 7 maande gelede
puik stuk. miljoene mense van vele tale moet hierdie lees.
As hierdie ook maar net kan help dat die ware geskiedenis van die land in die skole vertel kan word ….
Ja, Cyril, Nelson, Zuma, dat die kinders nie dieselfde foute as die ‘vaders’ maak nie, julle s’n ook.
Cyril, dis NOU die tyd om met dieselfde passie en liefde vir sy herkoms as wat Dr. Dirk openbaar het op sy brief te reageer. Vertel ons van JOU geskiedenis …
brt van der merwe · 7 maande gelede
Netjies – in die kol!
Helizna · 7 maande gelede
Boerekinders is by Bloukrans en Weenen dood. Nie Afrikaners nie. Die Afrikaner identiteit kom eers van die negentien honderds af. Verder dankie goeie leesstof.
Die onregte wat by Bloukrans gepleeg was is amper ondenkbaar, maar daaroor word niks gesê in vandag se hopelose polities korrekte wêreld nie. (WAT MY BLOED LAAT KOOK WANT SO WORD STILSWYEND GOEDKEURING AAN DIE GRUWELIKE DADE VERLEEN) Mag ons NOOIT vergeet nie! Net ons eie mense kan die nagedagtenis daaraan lewendig hou en verantwoordelikheid daarvoor neem, en sodoende voortgaan om die dapper kinders; en persone soos Johanna van der Merwe wat meer as twintig keer met assegaaie gesteek was EN OORLEEF HET; lewendig te hou. Ek het onlangs weer F.A. Venter se Offerland en Gelofteland gelees – hoendervleis!
Ek hou daarvan hoe Dr. Dirk sy laaste sin begin, ek sou dalk nou net nie so diplomaties gewees het nie, maar ‘n sterker woord gebruik het.
Verskriklik dankie Dr. Hermann, dis net die doepa wat ons nodig gehad het!
Ek hou veral daarvan dat ons die EERSTE Afrika stam was wat die Britte laat les opsê het, wie WAAG ons nog aanvat en wie anders kan so se?! Uitgemoor op ons plase en grond, pogings om ons te verengels, ons ideologiese “DNA” te verander en ons te manipuleer;- en die ergste van alles – ons taal waarvoor baklei en gehuil is te VERNIETIG! – maar werklike DOODKRY IS MIN! Jou artikel laat besef my net weer watter sterk volk ons is. Wat nie doodmaak nie maak sterker! Eendrag maak Mag.
“Jakob, span in, ek dag Voorslag is al in die tuig, links voor, Kanna, waar draai jy, moet ek als vir jul doen! Kate en kinders is al vergeet op die kakebeenwa, reg om na die land van Dr. Dirk te trek!
Chrisi · 7 maande gelede
Baie dankie! terwyl ek dink dis nog steeds te diplomaties gestel Dr. Hermann.
Ek verwys na twee gesegdes rakende SA se situasie
1. meng jou met die semels……
2. die pêrels wat vertrap word
Joh du Toit · 7 maande gelede
Pragtig!! Kan dit nie wyer versprei word nie?? Soo o.a. na Ramaphosa persoonlik? Plus hom vra na sy genealogie en aanspraak op SA!
Ek maak aanspraak op Afrika omdat ek n mens is. Iets wat, in die tydperk van 1948-1994 totaal en aldan nie geldig was nie. Ek kon nie op die bankies in dorpe sit nie, ek kon nie by die pragtige strande swem nie, ek kon nie saans in die strate loop nie, ek was n slagoffer van n afgewaterde onderwys stelsel waar jou velkeur meer belangrik was as jou intellektuele vermoëns, en so kan ek aangaan… n hartseer so diep in my ingeslaan… en jy praat van aanspraak op Afrika? Net soos jy is ek hier gebore, en so waar as die God in die hemel, sal ek my doodbaklei voor ek weer van my laat vat. Africa, I Belong too! I am Human!
Dankie Herman. Wil julle asb wyd op sosiale media en ook in alle media en nuus die vraag plaas waar was die swart kolonies in 1652 in Suid Afrika nie. Wys met kaarte ensomeer die kolletjies waar het swartmense gebly. En vra dan vir Malema en die ander hulle moet n kolletjie of kruisie trek waar ons witmense sy grond gevat het. Hulle kla ons aan van diefstal gebruik die media om ons onskuld te bewys.
Hang die rassis aan die groot klok sodat almal kan sien wie en wat sy is.
En wie het gesê Afrikaners kan nie saamstaan nie, al vat dit ‘n Xhosa, ‘n Zulu, ‘n Venda of ‘n Pedi om ons uit die wegspringblokke te laat kom.
Posduif · 7 maande gelede
Ek hou van die gedeelte: “Ons het ‘n kragtige DNS”!!! Hierdie gene-poel van ons wat hier agterbly raak net sterker soos die res emigreer!!
"Sola gratia" · 7 maande gelede
Ons weet dat die enigste volmaakte verhoudingstruktuur uit drie elemente bestaan nl. GOD, mens en medemens wat op ‘n spesifieke plek in die struktuur geplaas moet wees.
Torring jy aan die herargie van die elemente, vernietig ‘n mens die volhoubaarheid van die struktuur en chaos in jou verhoudinge kom totstand.
Kom ons staan almal op, lig die glase en sing saam: “Sal ons ou vriende ooit vergeet, die nuwe nuwe tyd ….
Flip Buys, Dirk Hermann en Solidariteit, die nuwe nuwe tyd ou vriend, die nuwe nuwe tyd …..
Afriforum, Kallie Kriel, Ernst Roets en Alana Baily……
die nuwe nuwe tyd ….
Sal ons …. “.
Tinus · 7 maande gelede
Beste Dr Dirk Hermann,
Ek vind jou brief baie insiggewend maar tog ook wanhopig. Waarom dit rig aan Zindzi Mandela as jy dit einlik vir Maroela Media lesers geskryf het. Dink jy werlik Zindzi gaan dit op hierdie platvorm in Afrikaans lees?
En aan my hare sal ek uit die donkerste diepte getrek word, beheer sal ek beheer word, kommentare blokvry met die grondwet in die hand gestop die toekoms in.
Ronell Ras · 7 maande gelede
maak my sommer weer lus vir veg vir Afrika!!!!
Jy is voorwaar die beste aanwins vir Suid Afrika ooit!!
Stuur ‘n afskrif aan Pandor ook, sy is een van min in die ANC wat enige begripsvermoe het
So bek moet jem kry! Ek is en sal ‘n Suid Afrikaner bly tot my dood!
Frm · 7 maande gelede
Ag nee nie alweer n brief waarin ons ons bestaan probeer regverdig nie. Ons lewe in ons God gegewe land en kom ons begin so optree. Niks slegmakery of rassistiese aanvalle nie. Hkm twiet ons nie net aanmekaar oor alles wat ten gronde gaan in SA nie. Doen dit verkieslik in engels en indien moontlik inn swart taal. Kom aan daar is baie baie anders kleurige kiesers wat net soos ons voel. Kom ons kry hulle aan ons kant deur op dit wat nie werk nie te hammer. Die anc wil he ons moet onsself die hele tyd regverdig. Hulle wil he ons moet begin twyfel of ons hier hoort en hoe meer hulle kiesers hoor ons hoort nie hier nie hoe meer glo hulle dit. Nee wat kom ons reik uit na die suid afrikaner wat moeg isvir korrupsie en alles wat verkeerd gaan en laat ons saam staan.
Jy het ‘n punt beet. Om aanmekaar op ‘n kassie te spring gaan nie help nie.
Treffend. Ek het ook n lang geskiedenis in die land. Vanaf die 1600’s. Eks n wit Afrikaner en hier om te bly.
God het my hier geplaas en dag vir dag sal ek my klein bydrae lewer vir n beter Vaderland vir almal.
Dirk, ek en jy is dan familie! Want Hans Britz was ook my voorvader. Ons Afrikaners het n ongelooflike storie. Een van opstaan en van bou. Hoe harder die lewe ons slaan, hoe meer ons wil om op te staan want niks gaan ons onderkry nie. Ek doen nou al vir so amper 2 jaar navorsing oor my familie wortels en as die 10de geslag kan ek my nie losmaak van hierdie land en my mense nie. Die Afrika sand is deel van wie ek is. Ek lyk dalk soos iemand uit Europa maar my hart klop Afrika. Ek dink na soveel jare hier verdien die Afrikaners status as Afrika stam.
hercu · 7 maande gelede
ek salueer jou Dirk Hermann
“Die Here sal jou seën en jou behoed; die Here sal sy aangesig oor jou laat skyn en jou genadig wees; die Here sal sy aangesig oor jou verhef en aan jou vrede gee”
Num 6:24‭-‬26 AFR53
Vlakvark · 7 maande gelede
Geagte Me. Zindzi Mandela,
Ek daag u hiermee uit om u familiestamboom en familiegeskiedenis vanaf 1100 n.C tot 2019 in die openbare nuusmedia te publiseer. Ook, met bewyse, hoe u voorouers eiendomsreg in gronde in Suid-Afrika bekom het. Met hierdie inligting sal ek ook my voorouers se familiegeskiedenis met u deel.
Laat die waarheid seëvier!
Ons lees jou brief maar ek twyfel of sy haar daaraan gaan steur.
… kordaat, wintie, brag, oordadige teenreaksie. Al wat Hermann kort is ‘n ghitaar. Maar niemand waag dit om te vertel wat in Afrika en veral in SA was toe ons hier aangekom het nie. Hier was ‘n oud-skeepsling, Harry, wat van ‘n skip verban was weens swak gedrag. Werkers moes vanaf die Ooste ingevoer word ~ wat nou breed blink teen Tafelberg se sye. Stukke onbewoonde, braak grond is aan die burgers gegee om te bewerk met die hulp van ingevoerde slawe. Eers 200 jaar later het reisigers na die noorde die groot skrik van halfnaak mensvretende stromende swart mense aan die Kapenaars kom vertel. Boere in die Vrystaat het op ‘n koue dag ‘n verslete karakter op ‘n donkie raakgeloop wat sy intrek in Lesotho se grotte, eens diè van die San, geneem het nadat hy moes vlug voor sy Zoeloe-landsgenote langs die Natalse kus… Mosjesh… vir wie ‘n burger sy baadjie gegee het want die swartman was skamel geklee… en nou in 2019… steeds dieselfde.
Net ‘n paar gedagtes. Ai ANC ek is so jammer vir jou. My hart bloei vir jou. Weet jy wat, kry ‘n lewe. Haat en afguns gaan jou vernietig. Herman ek stem saam. Ons (wittes) is soos leë blikke. Maak lawaai, skree ten hemele, skryf briefies, stuur petisies, vir wie en wat. Ons kan by ons mede burgers gaan leer. Wat doen hy as hy ongelukkig is, hy pleeg anargie en vernietig. Ons wittes het nog nie daardie stadium bereik nie. Ons leef nog te lekker in ons bangat dorpe (sekuriteitskomplekse) en skree ten hemele as iets teen die wittes gesê word. Ons speel direk in hul hande. Ek het ‘n wilsbesluit gemaak ek steur my nie aan snert nie. Ek raak nie in argumente betrokke nie. Ek leef my lewe volgens my verwagtings en aspirasies. Ek het ook onder die nuwe bedeling “skade” gelei. Ek het die fout by myself gekry en is besig om weer rigting te kry. Daar is belangriker dinge as uitsprake van ongekwalifiseerde persone om jou mee besig te hou. Ons wittes moet ophou om soos kinders aan te gaan. Moenie in twiste en argumente wat van gener waarde is betrokke raak nie. Jy verlaag jouself net.
Dirk Herman verteenwoordig die tipe Afrikaner waarmee ek graag identifiseer. Sy skrywes is vir my Nobelprys-juweeltjies. Ek versamel dit.
Almal dra nie daai doodswens nie. Net n paar soos ANC en John op hierdie forum
Deon, word wakker niemand het van wapens gepraat nie. Waardeer eerder die oorspronklike skrywe.
‘n Hele paar kommentare hier praat van baklei en veg. Vraag is met wat? Woorde en briewe?
Suidkus · 7 maande gelede
Dankie Dirk Hermann. Ek het nou gewonder oor die saak. Nou waar wil Zindzi hê moet ek nou heen? Ek is immers hier gebore. Siestog, sy lewe lankal al te lekker in weelde en is nog steeds kwaad! Is dit maar onsekerheid of hoe? Gaan sy op ‘n stadium reg laat geskiet aan die miljoene mense wat na 25j soms nie ‘n stukkie brood vir huil kinders het nie? My velkleur gaan nie verander nie en Zindzi se velkeur ook nie. Jy is wie jy is, maak vrede daarmee. Ek is ‘n Suid Afrikaner en ek gaan nêrens heen nie, jammer Zindzi!
Eva Krotoa (Autshumao) broerskind van Herrie die Strandloper (Gairinghaicana) was my 10de oumagrootjie – thieves and rapists, jou toon man! Mymense was langer hier as joune.
Corrie Boshoff · 7 maande gelede
Plaas asseblief sulke relevante stukke in Engels ook sodat almal kan verstaan.
Ook in Engelse media.
Ons weet hierdie dinge maar wie vertel dit aan die anderstaliges in ons land?
Ou Johann Vlakvark en die Genootskap van Suid-Afrikaanse Varkerasies stem 10000% met u saam. Engels is vandag ‘n wêreldtaal. En die moderne tegnologie bied maklike kommunikasie met die hele wêreld. Benut die multimedia in Engels. Die waarheid en geregtigheid en naasteliefde moet gesien word te seëvier.
Bloudrom · 7 maande gelede
Mooi gestel Dirk. Dit sal interessant wees as sy haar verhaal ook kan vertel. Sy het natuurlik geen idee van haar verlede nie. Hulle dink hulle was maar altyd net hier.
Niets · 7 maande gelede
Netso! Vertaal asb brief en stuur na Zinzi & Ramaphosa & die res, dalk News 24, en ook na die Internasionale nuus netwerke.
Dankie Dirk, doe so voort! Trotse Afrikaner!
Renus Steyn · 7 maande gelede
Dankie Dirk. Ons lees hierdie brief en kom opnuut onder die indruk van die inspirasie uit ons geskiedenis en om juis in hierdie tyd te weet ons is deel deel van Afrika ten spyte van die tragiese gebeure in Afrika wat nie tot ‘n einde kan kom nie. Ons is met jou – ons is hier om te bly – ons gaan nerens heen nie.